google/wiki40b huggingface dataset:
Sklápač

Sklápač je druh nadstavby nákladného automobilu alebo prívesu, či návesu, ktorý je schopný vyklápať prevážaný materiál. Sklopné zadné čelo umožňuje zväčša sypký náklad vyklápať za vozidlo alebo odklopnými bočnicami nabok. Sklápače tak prepravujú najčastejšie stavebný materiál ako piesok, štrk, zemina a pod.
Villers-Patras

Poloha

Obec má rozlohu 6,3 km². Najvyšší bod je položený 339 m n. m. a najnižší bod 194 m n. m.

Obyvateľstvo

Počet obyvateľov obce je 93 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
LG Stylo 3 Plus

LG Stylo 3 Plus je androidový phablet, ktorý vyrába spoločnosť LG Electronics. Predstavený a uvedený bol v máji 2017.
Obsahuje IPS kapacitný LCD displej s uhlopriečkou 5,7 palcov s rozlíšením 1080x1920 bodov s bodovou hustotou 386 ppi a operačný systém Android 7.0 Nougat.
Používa systém na čipe Qualcomm MSM8940 Snapdragon 435 s procesorom Octa-core 1.4 GHz Cortex-A53 a grafický procesor Adreno 505. Kapacita interného úložiska je 32 GB, rozšíriteľná je microSD kartou do 256 GB a kapacita pamäte RAM je 2 GB.
Primárna kamera má rozlíšenie 13 MP, sekundárna 5 MP. Batéria je typu Li-Ion s kapacitou 3080 mAh.
Gregor VI. (protipápež)

Gregor VI. (lat. Gregorius Sextus) (* ? – † ?) bol protipápežom Benedikta VIII. v období od mája do decembra roku 1012.
O jeho živote a pôsobení mimo obdobia kedy bol protipápežom niet žiadnych poznatkov. Na scénu vystúpil po smrti pápeža Sergia IV. ako obeť sporov doch významných rímskych rodín Tusculaniovcov a Crescentiovcov.
Po skone Sergia IV. sa k vláde v Ríme dostala rodina Tusculaniovcov, ktorá zvolila a intronizovala nového pápeža Benedikta VIII. Crescentiovci, ktorí vládli mestu už od čias cisára Ota III. však zvolili dovtedy neznámeho muža Gregora.
Dlho sa polemizovalo o tom, či bol vlastne uvedený do úradu, no vzhľadom na okolnosti, kedy sa v Lateránskom paláci usadil Benedikt, Gregorovo postavenie sa od počiatku javilo ako beznádejné. Uvedomiac si svoju pozíciu, dostavil sa na dvor kráľa Henricha II., kde protestoval proti vyhnaniu a žiadal o uznanie svojej legitimity.
Henrich II. mu prisľúbil vyriešenie situácie, no v skutočnosti stál jednoznačne za Benediktom VIII.; Benediktovo oficiálne uznanie bolo otázkou niekoľkých týždňov.
Sklamaný Gregor uznal svoju prehru a od tých čias súčasne mizne z histórie.
Vysílač Kojál

Vysielanie

V súčasnej dobe je možné z vysielača prijímať:
Rasmus Pander

Klubový hokej

V sezóne 2005/06 bol hráčom klubu Odense Bulldogs v najvyššej dánskej súťaži.

Reprezentácia

Dánsky reprezentačný tréner Mikael Lundström ho nominoval Majstrovstvá sveta v hokeji 2006 v lotyšskej Rige. Na drese nosil číslo 2.
Tomáš Peško

Festivaly

Tomáš Peško účinkoval na mnohých festivaloch, napríklad Dobrofest Trnava, Bluegrass Fest Bratislava, Country Lodenica Piešťany, Zahrada (CZ), Porta (CZ, finále), Starý dobrý western (CZ), Country Mlyn, Bruntálské indiánské léto (CZ), Blue Velvet Night Pezinok, Bluegrass večer v Hornej Porube, Country Fest Bohunice, Stupavský Širák, Drotária, Rača Country Fest a Banjo Jamboree (CZ).
Kapela Tomáš Peško Band sa predstavila v rokoch 2001, 2003 a 2012 na najväčšom európskom bluegrassovom festivale v Holandsku. Z dvoch skorších ročníkov vzniklo výberové CD, na ktorých sa nachádzajú aj skladby tejto kapely. V roku 2006 bolo vydané CD s názvom Light In The Storm.
Volarský potok

Priebeh toku

Potok pramení približne 3 km severozápadne od Volarov na severovýchodnom úbočí Jedlovej (1088 m) v nadmorskej výške cca 1000 m. Na hornom toku tečie juhovýchodným smerom, preteká mestom Volary, podľa ktorého je tento potok pomenovaný. V predošlých časoch bol jeho tok využívaný ako kanalizácia, preto sa občas nazýva hanlivo „smradlák“. V súčasnej dobe je zrevitalizovaný a tečie pod mestom. Pod zem sa stráca pri reštaurácii „U potůčku“ a na povrch vyteká až za autobusovou stanicou. Potok preteká tiež Volarskou čističkou, ktorá tu bola vybudovaná v roku 1995. Potom sa odkláňa od Volarov k osade Mlýny, pod ktorou je tiež v potrubí. Potom už iba meandruje po lúkach smerom k Teplej Vltave, do ktorej sa vlieva z ľavej strany v nadmorskej výške 736 m.

Väčšie prítoky

Potok má sedem prítokov dlhších než 1 km, z toho 5 ľavostranných a 2 pravostranné, ale iba dva sú pomenované. Mlýnský potok dlhý temer 4 km, pritekajúci zľava a Luční potok ktorého dĺžka je niečo málo cez 3 km, ktorý priteká z pravej strany. Ostatné sú iba väčšie prírodné struhy. Inak má potok mnoho prítokov v podobe lesných kanálikov a priesakov.

Vodný režim

Priemerný prietok v ústí činí 0,37 m³/s.

Povodeň v roku 2009

Neskoro večer 25. júna 2009 o 22:45 hodín sa potok vo Volaroch vylial zo svojho koryta. Zapríčinili to prívalové dažde a výdatné zrážky, ktoré začali už 22. júna. Za tieto dni v meste napršalo 89 l/m². Intenzita zrážok dosiahla hodnoty 145,8 mm/h.
Schönbornský palác

Schönbornský palác, alebo aj Colloredovský palác, je palác v Prahe na Malej Strane. Je chránený ako kultúrna pamiatka a jeho adresa je Tržiště 15.

Dejiny

Palác vznikol spojením piatich renesančných domov. V rokoch 1715 až 1718 ho Bartolomeo Scotti prestaval vo vrcholne barokovom slohu. Projekt prestavby sa pripisuje aj Giovannimu Battistovi Alliprandimu. Od roku 1794 objekt patril Schönbornovcom. V súčasnosti tu sídli ambasáda USA.
Gróf Colloredo Waldsee tu v roku 1660 zriadil terasovitú záhradu na petřínskom svahu, ktorá vznikla na mieste bývalého vinohradu. Na svojom južnom konci záhrada vrcholí letohrádkom s otvorenými arkádami a pavilónovým nadstavcom.
Red Faction

Red Faction je počítačová hra z roku 2001 vyvinutá firmou Volition Inc. a zároveň predstavuje prvý diel série hier s podobným názvom, ktoré boli vyvinuté neskôr (Red Faction II, Red Faction: Guerilla a Red Faction: Armageddon).
Red Faction je klasickou 3D strieľačkou z pohľadu prvej osoby. Rozdiel oproti iným, podobným hrám je v tom, že hra používa Geo-Mod Engine, ktorý umožňuje ničiť aj samotné prostredie (múry, budovy, skaly) v hre, čo jej dodáva nový rozmer.

Príbeh

Dej hry sa odohráva vo fiktívnej budúcnosti v roku 2070 na Marse. Nerastné suroviny na Zemi sa míňajú a ľudstvo v záujme prežitia musí ťažiť suroviny aj mimo Zeme. Ťažbu na Marse riadi banská spoločnosť Ultor Corporation, ktorá zle zaobchádza s baníkmi a keď sa v komplexoch začne šíriť neznáme ochorenie nazvané jednoducho "The Plague", tak v baniach vypukne vzbura, ktoré vedie k povstaniu baníkov proti bezpečnostným zložkám spoločnosti Ultor. Hlavnou postavou je baník menom Parker, ktorý pôvodne prišiel na Mars začať nový život, ale chtiac nechtiac bol vtiahnutý do vzbury a stal sa jednou z hlavných postáv povstania. Parker postupne na základe príkazov vedenia hnutia Red Faction plní úlohy, ktoré majú viesť k porážke spoločnosti Ultor.
Viera Marková

Životopis

V roku 1972-1977 štúdium na Fakulte ekonomiky služieb a cestovného ruchu VŠE v Banskej Bystrici, 1988 PhD., 1998 doc. Od roku 1977 pôsobí na Ekonomickej fakulte UMB v Banskej Bystrici (predtým FESCR VŠE), 1983 hospodárska stáž, 1989-1991 ved. Katedry drobného a stredného podnikania, zástupkyňa ved. Katedry manažmentu a marketingu, 1994-1996 prodekanka pre štúdium EF UMB Banská Bystrica, 1997-1999 zástupkyňa ved. Katedry podnikového hosp. EF UMB, od 1999 je vedúcou Katedry podnikového hospodárstva EF UMB v Banskej Bystrici. Je autorkou odbornej publikácie, autorkou a spoluautorkou skrípt a učebných textov, publikovala vedecké štúdie v domácich a zahraničných vedeckých zborníkoch, kapitoly vo vysokoškolských učebniciach, referáty, ktoré odzneli na vedeckých konferenciách, výskumné štúdie a priebežné správy. Od 1990 je členkou redakčnej rady časopisov Ekonomických rozhľadov a od 2000 Ekonomika a spoločnosť. Absolvovala zahraničné študúdijnú pobyty, zúčastnila sa 2-mesačného prednáškového pobytu na University of South Carolina, HRTA Offise, Columbia (USA, 1994).
Krištof 10

Krištof 10 bol volací znak a všeobecne rozšírené označenie vrtuľníka a základne vrtuľníkovej záchrannej zdravotnej služby v Nových Zámkoch.
Leteckú záchrannú službu v južnej a východnej časti západného Slovenska zabezpečovala od 15. októbra 1990 spoločnosť Slov-Air pomocou vrtuľníka Mil Mi-2. Neskôr prevzala základňu spoločnosť BEL AIR, ktorá používala aj stroje Bell 206. Spolu s trenčianskou základňou bola jej činnosť ukončená v roku 1995. Absenciu leteckej záchrannej zdravotnej služby vyriešilo otvorenie nitrianskej základne 1. februára 2006. Týmto ale prakticky zanikla nádej na obnovenie tunajšej základne.
Le Donzeil

Poloha

Obec má rozlohu 13,54 km². Najvyšší bod je položený 620 m n. m. a najnižší bod 508 m n. m.

Obyvateľstvo

Počet obyvateľov obce je 168 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Juraj Benedik

Životopis

Začínal ako spoluautor reprezentačných valašiek pre ÚĽUV, zhotovoval na ne poriská vybíjané kovovými motívmi. Postupne sa osamostatnil, vybíjanie zdokonalil a preniesol ho i na fujary, píšťaly, palice, kazety. Uprednostňoval slivkové, čierne morené drevo. Účastník súťaží ľud. umeleckých výrobcov, na každej získal ocenenie. Roku 1960 majster ľudovej umeleckej výroby.
Ufológia

Ufológia je odbor, ktorý sa zaoberá štúdiom objektov UFO, teda neidentifikova(teľ)ných lietajúcich objektov. Nie vždy je prijímaná ako seriózna vedná disciplína, preto väčšinou ide o súkromné aktivity.
Kráľová nad Váhom

Dejiny

Prvá písomná zmienka o Kráľovej nad Váhom pochádza z roku 1237. V nasledujúcich listinách sa obec spomína pod názvom villa Regis (1332), neskôr v roku 1371 ako Kyral a v roku 1570 ako Kyralfalva.
Pomenovanie obce sa v priebehu ďalších storočí čiastočne menilo. V súpise z roku 1773 sa Kráľová nad Váhom uvádza po názvom Kiralyfalva, v roku 1786 ako Királyfalwa a v roku 1808 je uvedený maďarský názov Királyfalva a aj jeho slovenský ekvivalent Králowá. Od roku 1867 sa používala už len pozmenená maďarská verzia Vágkirályfalu, ktorá bola o desať rokov neskôr zmenená na Vágkirályfa. V uhorskom geografickom lexikóne z roku 1851 sa obec spomína ako prevažne maďarská s 974 obyvateľmi. Štatistika z roku 1910 vykazovala v Kráľovej nad Váhom 1650 obyvateľov, z toho bolo 1644 Maďarov a 6 Slovákov.
Po prvej svetovej vojne pripadla obec na základe Trianonskej mierovej zmluvy Česko-Slovenskej republike. V medzivojnovom období sa používal starší slovenský názov z roku 1808 upravený podľa pravidiel pravopisu a s pridaním lokalizačnej prípony Kráľová nad Váhom. V novembri 1938 po Viedenskej arbitráži pripadla obec Maďarsku, no po druhej svetovej vojne sa vrátila späť do teritória Česko-Slovenska.

Pamiatky

V obci sa nachádza rímskokatolícky Kostol svätej Alžbety z roku 1780.
Meňavkovce (Amoebozoa)

Staršia definícia

Staršie boli meňavkovce (Amoebozoa) veľký taxón koreňonožcov s nasledujúcim zložením: (a) Amoebina a Testacea (inými slovami: Lobosea a Testaceafilosia) alebo (b) Amoebina a Testacea a Aconchulinida (inými slovami: Lobosea a Filosea), prípadne bez Caryoblastea 
Nasledujúci text článku sa zaoberá už len súčasnou definíciou taxónu.

Charakteristika

Taxón obsahuje 2 400 opísaných druhov (stav v roku 2012), ktoré často majú tupé, prstovité panôžky a trubkovité mitochondriálne kristy.
Meňavkovce zahŕňajú veľa z najznámejších meňaviek ako Chaos, Entamoeba, Pelomyxa a samotný rod Amoeba. Meňavkovce môžu byť nahé i schránkaté a bunky môžu mať zriedka bičíky. Voľne žijúce druhy sa vyskytujú v slanej aj sladkej vode, ako aj v pôde, machoch a podstielke z listov. Niektorí žijú ako paraziti alebo symbionti iných organizmov a je známe, že spôsobujú choroby u ľudí a iných organizmov.
Zatiaľ čo väčšina druhov meňavkovcov je jednobunková, do tejto skupiny patrí aj niekoľko druhov plesňových foriem, ktoré majú makroskopické viacbunkové štádium života, počas ktorého sa jednotlivé amoidné bunky agregujú, aby vytvorili spóry (agregáty, sorokarpy).
Vo veľkosti sa veľmi líšia. Niektoré majú priemer len 10 – 20 μm, zatiaľ čo iné patria k najväčším prvokom. Známy druh meňavka veľká (Amoeba proteus), ktorý môže mať dĺžku 800 μm, sa v školách a laboratóriách často študuje ako reprezentatívny bunkový alebo modelový organizmus, čiastočne kvôli jeho výhodnej veľkosti. Viacjadrové améby ako Chaos a Pelomyxa (takzvané „obrie améby“) môžu mať dĺžku niekoľko milimetrov a niektoré mnohobunkové améby, ako napríklad slizovka Fuligo septica, môžu pokrývať plochu niekoľkých metrov štvorcových.

Zaradenie v systéme

Meňavkovce sa dnes zaraďujú do taxónu jednobičíkovce (Amorphea, staršie: Unikonta), ktorý sa zaraďuje buď priamo pod taxón eukaryoty  alebo sú medzi ním a eukaryotmi ešte niektoré ďalší taxóny. Podľa molekulárnych genetických analýz sú meňavkovce monofyletický taxón a pravdepodobne sú sesterskou skupinou taxónu Obazoa. Obazoa pozostáva z taxónov opistokonty, Breviatea a Apusomonadida, pričom dôležité sú najmä opistokonty (Opisthokonta), keďže ide o veľký taxón, ktorý zahŕňa okrem mnohých jednobunkovcov aj huby a zvieratá.  
V tradične orientovaných systémoch sa meňavkovce zaraďujú medzi prvoky
Blars

Poloha

Obec má rozlohu 25,68 km². Najvyšší bod je položený 380 m n. m. a najnižší bod 200 m n. m.

Obyvateľstvo

Počet obyvateľov obce je 127 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Punkevní jeskyně

Punkevní jeskyně sa nachádza v severnej časti CHKO Moravský kras v Pustom žľabe. Objaviteľom sa stal Karel Absolon, ktorý postupne objavoval jej časti v rokoch 1909 - 1933. Jaskyňou preteká rieka Punkva. Na systém jaskýň sa tiež napája priepasť Macocha a je súčasťou systému Amatérske jaskyne.
Jaskyňu ročne navštívi 200 000 turistov a je tak najnavštevovanejším jaskynným systémom v Česku. Je jedinou sprístupnenou jaskyňou v Česku s podzemnou plavbou pre návštevníkov. Dĺžka sprístupnenej trasy činí 1250 m.

Prehliadková trasa

Prehliadková trasa začína v Prednom dóme (4 m dlhý stalaktit Strážca, stalagnát Salmův stĺp, Zrkadlové jazierko), odkiaľ sa po prejdení sifónom stúpa po schodoch do Reichenbachovho dómu. Nasleduje zostup Stalagmitovou chodbou do Zadného dómu (dvojica stalagmitov Trpaslík a Váza s rovnou plochou na vrchole, skupina Turecký cintorín a dlhý stalaktit Ihla). Ďalej sa prechádza sieňou U Anjela (mohutný stalagnát kombinovaný s rozmernými sintrovými kúrami a záclonami) a odtiaľ sa 100 m dlhou razenou štôlňou vchádza na dno priepasti Macocha. Z dna priepasti sa zostúpi k prístavisku a nasleduje podzemná plavba po riečke Punkve so zastávkou v Masarykovom dóme (veľké množstvo slamiek a paličkových stalaktitov, mohutný presvetlený stalagnát Husův stĺp). Plavba končí v miestach výveru Punkvy.
Pinacosaurus

Opis

Pinacosaurus bol ľahko stavaný, stredne veľký ankylosaurid, ktorý dosahoval zhruba 5 m na dĺžku a vážil približne 1,5 t. Podobne ako všetky ankylosaury, vyznačuje sa malou no pomerne širokou hlavou, kostnými platňami pokrývajúcimi celé jeho telo a kosteným kyjom na konci chvosta, ktorý mu slúžil ako účinná obranná zbraň proti nebezpečným predátorom (napr. Tarbosaurus). Prednú časť papule mal bezzubú a vybiehala do rohovinového zobáka, zatiaľ čo v zadnej časti čeľustí boli zuby v tvare listov. Na rozdiel od iných ankylosaurov, mal u každej nosnej dierky ďalších 2 až 5 otvorov, ktorých funkcia nebola doteraz uspokojivo vysvetlená.
Beaumont-la-Ferrière

Poloha

Obec má rozlohu 28,13 km². Najvyšší bod je položený 324 m n. m. a najnižší bod 211 m n. m.

Obyvateľstvo

Počet obyvateľov obce je 137 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villalier

Poloha

Obec má rozlohu 7,7 km². Najvyšší bod je položený 151 m n. m. a najnižší bod 87 m n. m.

Obyvateľstvo

Počet obyvateľov obce je 921 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Volmunster

Poloha

Obec má rozlohu 14,91 km². Najvyšší bod je položený 368 m n. m. a najnižší bod 242 m n. m.

Obyvateľstvo

Počet obyvateľov obce je 875 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Oradea

Dejiny

Prvá písomná zmienka o meste pochádza z roku 1113. Dňa 24. februára 1538 tu Ferdinand I. a Ján Zápoľský podpísali mier.  Mesto bolo súčasťou Uhorského kráľovstva až do roku 1918 (s výnimkou tureckej okupácie). Po oslobodení od Turkov bolo barokovo prestavané. Od roku 1918 bolo súčasťou Rumunska. V období druhej svetovej vojny bolo okupované Maďarskom. Od roku 1944 je opäť súčasťou Rumunska a centrom župy Bihar. Počas socialistickej éry bola veľká časť mesta prestavaná po vzore ostatných veľkých rumunských miest. V meste žije početná maďarská menšina, a malá slovenská menšina.

Etymológia

Meno Oradea, alebo Orade v Bihárskom nárečí vzišlo z maďarského pomenovania mesta Varad, čo pravdepodobne vzniklo zo slov vár (maď. pevnosť, hrad) a sufixu da, ad vzišlého tiež z maďarčiny. Tento názov je pravdepodobne prvý zachovaný, pretože v historických dokumentoch sa mesto od prvej písomnej zmienky roku 1113 spomína pod názvami, ako Waradinum, Uaradinum a Varadinum.

Polohopis

Nachádza sa ca 13 km od štátnej hranice medzi Maďarskom a Rumunskom. Je to právom jedno z najväčších centier regiónu, je to i významný dopravný uzol, pretože sa nachádza na dôležitej ceste a železnici v približne v rovnakej vzdialenosti medzi veľkými východo- a stredoeurópskymi mestami: Bukurešť (651 km), Viedeň (518 km), Budapešť (248 km), Praha (676 km).
Mesto leží v údolí rieky Bystrý Kriš. Nad ním sa vypínajú Apusenské vrchy.
Mesto je prístupné autobusom, autom, i vlakom. Nachádzajú sa tu 2 väčšie železničné stanice.

Vodstvo

Cez mesto pretekajú v prvom rade rieka Bystrý Kriš a termálne zohrievaná rieka Peța.

Doprava

Mesto má dve veľké železničné stanice, spomenuté v časti „Polohopis“. hromadnú dopravu v rámci mesta zabezpečujú električky a autobusy. Všetky električkové linky sú okružné, všetky autobusové linky sa i vrátia po pôvodnej trase. Donedávna jazdili vo Veľkom Varadíne najmä električky ruskej výroby a z autobusov maďarské Ikarusy. Nedávno bol najmä z Eurofondov celý vozidlový park vymenený a dnes jazdia po meste električky značky Siemens, model ULF (pozri obrázok) V meste premáva 5 električkových a 18 autobusových liniek, vypísaných i s trasami nižšie.
Davron

Poloha

Obec má rozlohu 5,95 km². Najvyšší bod je položený 142 m n. m. a najnižší bod 72 m n. m.

Obyvateľstvo

Počet obyvateľov obce je 341 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
14. Medzinárodný filmový festival Cinematik 2019

14. medzinárodný filmový festival Cinematik 2019 sa konal v Piešťanoch v dňoch 10.-15. septembra 2019. Hlavnú cenu pre najlepší európsky film roka získala snímka Favoritka Yorgosa Lanthimosa.

O festivale

Cinematik 2019 priniesol najlepšie európske filmy natočené za roky 2018 a 2019, v súťažnej kategórii zvolené ako výsledok hlasovania európskych filmových kritikov. Organizátori zvolili dizajn pre 14. ročník v oranžovo-modrých farbách, zobrazujúci v zvučke rôzne emócie, ktoré môže divák pri filmoch prežívať.
Otvárací ceremoniál za účasti predstaviteľov štátu, diplomatických misií a miestnej samosprávy bol spojený s premiérou amerického filmu Kam si zmizla, Bernadette?, ďalším vrcholom podujatia bola slovenská premiéra juhokórejského filmu Parazit režiséra Joon Ho Bonga, pri ktorom sa vďaka obrovskému záujmu niekoľko stoviek divákov ani nedostalo do sály Domu umenia.
Saint-Hilarion (Yvelines)

Poloha

Obec má rozlohu 14 km². Najvyšší bod je položený 169 m n. m. a najnižší bod 114 m n. m.

Obyvateľstvo

Počet obyvateľov obce je 905 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Macornay

Poloha

Obec má rozlohu 4,6 km². Najvyšší bod je položený 505 m n. m. a najnižší bod 259 m n. m.

Obyvateľstvo

Počet obyvateľov obce je 1 013 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ptačí hora

Ochrana

Predmetom ochrany je porast s pôvodným autochtónnym Jeseníckym smrekovcom v bohatej bučine.

Pamiatka sa v celom rozsahu prekrýva s EVL Ptačí hora.
Guidel

Poloha

Obec má rozlohu 52,29 km². Najvyšší bod je položený 70 m n. m. a najnižší bod 0 m n. m.

Obyvateľstvo

Počet obyvateľov obce je 10 174 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Plukovník generálneho štábu

Plukovník generálneho štábu (skratka plk. gšt.) je vojenská hodnosť. V slovenských Ozbrojených silách je to piata najvyššia dôstojnícka hodnosť. Hodnosť plukovník je vyššia ako podplukovník a nižšia ako brigádny generál.
Absolventi Kurzu národnej obrany na Akadémii ozbrojených síl generála Milana Rastislava Štefánika získavajú právo použitia označenia plukovník generálneho štábu.
Ilonka Hufnagelová

Životopis

Posledná majiteľka kominárskej firmy v Banskej Bystrici. Organistka v tzv. kapitulskom kostole v Banskej Bystrici (1935-1946). Pozostalosť sa nachádza v LHM v Banskej Bystrici.
USS Arizona (BB-39)

Stavba

Kýl bol založený v lodeniciach Brooklyn Navy Yard v New Yorku 16. marca 1914. Na vodu bola spustená 19. júna 1915 a US Navy si ju prevzala v septembri 1917.

Pohon a pancierovanie

Pohon zabezpečovalo 12 kotlov Babcock & Wilcox (6 kotolní), ktoré poháňali 4 Parsonové turbíny (2 strojovne) a výsledný výkon bol 24 900 kW, ktoré premieňali na maximálnu rýchlosť lode 21 u. štyri skrutky. Keďže prevodový systém nebol uspokojivo vyriešený a turbíny boli nehospodárne, Arizona mala malý akčný rádius - len 4 640 míľ pri 15 u.
Bočný pancierový pás, 365 mm. Systém pancierovania bol „všetko alebo nič“, to znamená, že hlavné a životne dôležité časti chránil silný pancier, kým menej dôležité časti boli chránené slabo. Paluba bola chránená dvoma pásmi panciera, a to prvý v hrúbke 76 mm a druhý 38 mm.

Výzbroj

Hlavná výzbroj pozostávala z dvanástich diel kalibru 365 mm (14"/45 cal) v štyroch trojhlavňových vežiach (dve vpredu, dve vzadu). Pomocnú výzbroj tvorilo 22 diel kalibru 127 mm (5"/51 cal) uložených v kazematách po 11 na každej strane. Táto pomocná výzbroj sa však ukázala ako neefektívna (použiteľná len pri pokojnom mori), preto bola v roku 1918 demontovaná. Protiletecká výzbroj pozostávala zo štyroch kanónov kalibru 76 mm (50 cal.) v dvadsiatych rokoch boli nahradené ôsmymi kanónmi kalibru 127 mm. Pôvodne mala niesť aj štyri torpédomety, no neboli nikdy namontované.

Rekonštrukcia a prestavba

Začiatkom tridsiatych rokov 20. storočia jednotka podstúpila rozsiahlu rekonštrukciu. Kotle boli vymenené za šesť kusov Bureau Express a turbíny boli vymenené za typ Westinghouse. Touto zmenou pohonného systému sa zvýšil akčný rádius na 13 600 míľ pri 15 u, takisto vzrástol aj výkon na 25 725 [kW].
Stožiare trubkovej konštrukcie boli nahradené tzv. trojnožkami. Komíny boli zlúčené do jedného. Pridaná bola protitorpédová obšívka, ktorej ďalším efektom bolo zvýšenie stability. Zosilnený bol pancier na palube o 50 mm na 126 (+ 38) a pancier na delostreleckých vežiach.

Služba

Po vstupe do vojny bola prevelená na Britské ostrovy, kde posilnila britskú Grand Fleet (Veľkú flotilu). Po vojne previezla prezidenta Woodrowa Wilsona na Parížsku mierovú konferenciu. V dvadsiatych rokoch bola súčasťou 7. divízie bojových lodí v Karibiku. V tridsiatych rokoch bola prevelená do tretej divízie bojových lodí. Od roku 1930 bola v 1. divízii pod vlajkou Chestera Nimitza v Pacifiku s domovskou základňou v Pearl Harbore.
Arizona bola jedna z najťažšie poškodených vojnových lodí pri nálete na Pearl Harbor. Utrpela 3 nepriame a 2 priame zásahy 800 kilových bômb. Posledná bomba prenikla palubou na pravoboku a spôsobila masívnu explóziu pušného prachu, a to sa lodi stalo osudným. V tom okamihu sa stala hrobkou pre 1177 mužov, ktorí zomreli spolu s ňou. Doteraz ostáva na mieste, na ktorom sa v roku 1941 potopila. V roku 1958 bol vybudovaný nad potopenou loďou pamätník námorníkom, ktorí padli v Pearl Harbore.